Lamberts - Vikipēdija

# Lamberts

### Vikipēdijas raksts

Lamberts (latīniski: Lambertus) bija otrais Sēlijas (1224 - 1226), vēlāk pirmais Zemgales bīskaps (1226 - 1332).

Rakstu avotos ziņas par Lambertu atrodamas no 1224. gada līdz 1231. gadam, bet 1234. gadā viņš minēts jau kā miris.

Pēc pirmā Sēlijas bīskapa Lipes Bernharda (Bernhard Herr zur Lippe) nāves 1224. gada 30. aprīlī par jauno bīskapu Rīgas bīskaps Alberts, pārkāpjot savas tiesības iecelt tikai pirmo bīskapu, 1224. vasarā iecēla Lambertu, kura bīskapijas robežas pāvests apstiprināja 1224. gada 14. novembrī.

Alberts ar Modenas Vilhelma (Wilhelm von Modena) piekrišanu 1226. gada 21. martā no Mežotnes sēdekļa atdalīja Sēliju, no kuras Lamberts atsacījās. Sēliju vēlāk pievienoja Rīgas bīskapijai, bet Lambertam piešķīra arī Zemgales rietumu novadus, nodibinot Zemgales bīskapiju. Sēlijas ienākumus pagaidām atstāja Lambertam.

Kā Sēlijas – Zemgales bīskaps Lamberts faktiski savā bīskapijā nav uzturējies. 1226. gadā pēc 6. janvāra pāvesta legāts Modenas Vilhelms dodas kopā ar bīskapu Lambertu uz Igauniju, bet 1227. gada janvārī piedalās Sāmsalas iekarošanā.

Pāvesta vicelegāts Alnas Balduīns (Balduin von Alna, bei Thuin) panāca, ka 1232. janvārī pāvests Gregorijs IX personīgi viņu Lamberta vietā iecēla par Zemgales bīskapu. Ievērojot to, ka Alberts, ieceļot Lambertu par otro Sēlijas bīskapu, bija pārkāpis savas tiesības, kas paredzēja, ka viņa varā ir tikai pirmā bīskapa iecelšana, pāvests Gregorijs IX uzskatīja, ka Lamberta amatam nav likumīga pamata. Ieceļot par bīskapu Balduīnu visi Lamberta rīkojumi tiek atcelti.

## [izmainīt šo sadaļu] Informācijas avoti

- Lamberts, Historia.lv

Saturs iegūts no "http://lv.wikipedia.org../../../l/a/m/Lamberts.html"

Kategorija: Livonija

##### Views

- Raksts
- Diskusija
- Pašreizējā versija

##### Meklēt